257 
langt over det sædvanlige hos Bradypodider, indtil 27 mod 19, er vist ogsaa et Tegn paa høj 
Udvikling, en Følge af Legemets Strækning for at kunne række vidt under Klatring; vel sagtens 
er en lang Krop gaaet i Arv til Fosteret, hos hvem da den lange Rygsøjle er delt i flere 
Hvirvler. 
Hos Bradypus er den forreste Kindtand ifærd med at vantrives, især den øvre; den 
er nærmet mere til de andre Tænder og har omtrent Form som de. Hovedskallens Ansigt er 
stærkt forkortet, Mellemkjæbebenet ganske vantrevet og Underkjæben forrest saa godt som 
ikke tudformet fremstaaende. iste Led i de tre mellemste Fingre smelter fuldstændig 
sammen baade med de tilstødende Seneknogler og med Mellemhaandsben; den tilstedeværende 
øvre Ende af 1ste Mellemhaandsben er ganske kort og foroven helt sammensmeltet med det; 
2det, 3dje og Ade Mellemhaandsben ere ogsaa indbyrdes sammenvoxede eller dog tæt og fast 
sammenføjede, uden egenlige Ledflader mod hverandre, men med ru, ujevne Forbindelses- 
Flader, og paa lignende Maade ere de sammensmeltede med eller tæt forenede med den nedre 
Række af Haandrodsknogler, der igjen for største Delen ere sammensmeltede indbyrdes. Iste 
Led i de tre mellemste Tæer er stillet som de tilsvarende Fingerled; de tilstedeværende øvre 
Ender af iste og dte Mellemfodsben ere ganske korte og foroven sammenvoxede med Omgivel- 
serne; de tre midterste Mellemfodsben ere foroven sammenvoxede eller fast sammenføjede, som 
de tilsvarende Mellemhaandsben, og ligeledes ere alle Fodrodsknoglerne sammenvoxede eller 
sammenføjede med Mellemfodsbenene og indbyrdes, kun med Undtagelse af Rullebenet, der 
er helt frit; Hælbenet er kommet i udstrakt Forbindelse med Naviculare og har taget megen 
Plads fra Cuboideum; og Gruben for Lægbenet i Ydersiden af Rullebenet er helt udklædt med 
Ledbrusk. Det forreste eller de to forreste Ribben miste Forbindelsen med Brystbenet. I 
alle disse Egenskaber staar Bradypus paa højere Trin end Choloepus; men sit Udspring maa 
den dog have fra Bradypodiner, der have været mere oprindelige end Choloepus; oprindeligere 
end Choloepus er den i følgende: Pre. pterygoideus er ikke opsvulmet, luftfyldt. Mellemhaands- 
og Mellemfodsben ere forholdsvis korte, og de lange Lemmeknogler ere i mindre paafaldende 
Grad forlængede; 4de Finger er fuldt saa vel uddannet som 2den og 3dje; af Ste Fingers 
Mellemhaandsben findes en lille Levning; Cuneiforme og Hamatum ere ikke indskrænkede. 
7de Halshvirvels Ribben er ikke forlænget til Brystbenet. Ryghvirvlernes Tal er ikke 
forhøjet. 
Scæopus?9) er gaaet et lille Skridt bort fra Bradypus. Dens væsenligste Afvigelser ere, 
at Pre. pterygoideus er bleven luftfyldt, og at 4de Finger og 4de Taa ere blevne lidt spinklere. 
Bradypodidæ.”) 
EH. 2det Led i 3dje Finger kort; Underarm og Overarm ikke særlig forlængede, muskelstærke; 
2det Led i 3dje Taa kort; 3dje Mellemfodsben kort; Underbenet ikke forlænget, muskel- 
stærkt. Rullebenets Ledflade mod Lægbenet ikke grubeformet. Halen lang og stærk. 
Megatheriini. 
E Museo Lundii. 3. II. 33 
